A napirenden tartott botrány rányomta bélyegét a "Tiszt és kém – A Dreyfus-ügy" premierjére és a 45. César-gálán való szereplésre. Feminista szervezetek bírálták a francia filmművészeti filmakadémiát a film 12 kategóriában történt jelöléséért, követelték, hogy az alkotást zárják ki a versenyből, s tüntetést helyeztek kilátásba a díjátadó idejére. Polański a rendezvény előtti napon bejelentette, nem megy el az ünnepségre. Az eldurvuló megjegyzések miatt végül a film stábja is úgy döntött, hogy távol marad a rendezvényről. Az alkotást végül csupán három – köztük a legjobb rendező – kategóriában díjazták.